text: Flere bliver hjemløse i Esbjerg
  02 september 2017 kl. 12.46
  Siden 2015 er der sket en stigning i antallet i af hjemløse i Region Syddanmark. Især Esbjerg har fået flere borgere, der ikke har en fast bopæl.
  Samfundet skaber lige nu flere og flere hjemløse, viser en ny undersøgelse fra SAND - De hjemløses landsorganisation.
  Organisationen har kortlagt alle kommuner i Danmark, og tallene viser, at Esbjerg er den kommune i Region Syddanmark, hvor der har været den største stigning.
  I 2015 var der registreret 136 hjemløse. Det tal er nu oppe på 182 i Esbjerg.
  Samlet er der i hele Region Syddanmark kommet 100 flere hjemløse borgere, og derfor tegner Esbjerg sig for en stor del af den samlede stigning.
  I Vejle, Kolding og Fredericia er der også kommet flere hjemløse.
  Samlet viser undersøgelsen fra SAND, at der er registreret 6635 hjemløse i Danmark. Det er en stigning på otte procent siden 2015.
  